Versindaba Patience Agbabi Archives : Versindaba
Posts Tagged 'Patience Agbabi'
Desmond Painter. Lipstick lesbians: Kom ontmoet Patience Agbabi
Soms moet ek ook werk; die dat ek die afgelope week so min geblog het. Maar moenie bekommer nie: van werk sal ek nooit 'n gewoonte maak nie!
Ek wil graag vanoggend nog 'n postkoloniale Britse digter hier bekendstel. Patience Agbabi is 'n digter en 'performer' van Nigeriese afkoms. Sy is in Brittanje gebore (in 1965) en het in Londen en Noord-Wallis grootgeword. Sy is in 2004 genomineer as een van die Verenigde Koninkryk se 'New Generation Poets'. Sy het tot dusver drie solobundels gepubliseer. Hulle is R.A.W. (1995), Transformatrix (2000) en Bloodshot Monochrome (2008).
Agbabi is veral as 'performance poet' bekend, en word gesien as iemand wat bygedra het tot die feminisering van Britse rap. Haar verse is dikwels onmiddelik in hulle aktualiteit en retoriese slaankrag, en haar onderwerpe sluit ras, seksualiteit, popkultuur, musiek en moederskap in. Sy beskryf haarself as biseksueel en bikultureel. Ten spyte van haar status as 'n 'performance poet', en die belang van die stem en voordrag in haar werk, maak Agbabi dikwels, en gesofistikeerd, gebruik van tradisionele digterlike vorme en tegnieke. Sy is baie beslis 'n digter en nie bloot 'n 'rapper' nie. Onder haar belangrikste invloede noem sy beide Janis Joplin en Chaucer…
Ek hou veral baie van Agbabi se gedig Josephine Baker Finds Herself, waarin die tweede strofe 'n presiese spieëlbeeld is van die eerste ('n palindroom), 'n tegniek wat sy myns insiens besonder effektief gebruik — sonder dat dit geforseerd of soos 'n blote stilistiese foefie oorkom. Sy dra die gedig werklik uitstekend voor; kyk gerus hier.
She purrs La Garconne, fancy a drink? I say
she purrs, la garconne! Fancy a drink? I say.
Tags: Patience Agbabi
Posted in Uncategorized | Comments Off on Desmond Painter. Lipstick lesbians: Kom ontmoet Patience Agbabi